असोज २ गतेदेखि चालकहरूले हड्ताल गरेपछि पेट्रोलियम पदार्थको ढुवानीसमेत प्रभावित भएको हो । पेट्रोलियम पदार्थको ढुवानी संचालनको पहल गर्न नेपाल आयल निगमको केन्द्रीय कार्यालय काठमाण्डौबाट इन्जिनियरिङ विभागका प्रमुख अशोक साहको नेतृत्वमा एक टोली बीरगंजमा आएको छ । टोलीले बीरगंजका पेट्रोलियम पदार्थको ढुवानीसंग सम्बन्धित ब्यवसायीहरूलाई समन्वय गरेर पेट्रोलियम पदार्थको ढुवानी सुरु गरेको हो ।
